CELEX: 62018CN0598
Language: sk
Date: 2018-09-21 00:00:00
Title: Vec C-598/18 P: Odvolanie podané 21. septembra 2018: Rada Európskej únie proti rozsudku Všeobecného súdu (štvrtá rozšírená komora) z 13. júla 2018 vo veci T-786/14, Eleni Pavlikka Bourdouvali a iní/Rada Európskej únie a iní

26.11.2018   
            
            
               SK
            
            
               Úradný vestník Európskej únie
            
            
               C 427/25
            
         
      Odvolanie podané 21. septembra 2018: Rada Európskej únie proti rozsudku Všeobecného súdu (štvrtá rozšírená komora) z 13. júla 2018 vo veci T-786/14, Eleni Pavlikka Bourdouvali a iní/Rada Európskej únie a iní
      (Vec C-598/18 P)
      (2018/C 427/33)
      Jazyk konania: angličtina
      
         Účastníci konania
      
      
         Odvolateľka: Rada Európskej únie a iní (v zastúpení: A. de Gregorio Merino, E. Chatziioakeimidou, I. Gurov, splnomocnení zástupcovia)
      
         Ďalší účastníci konania: Eleni Pavlikka Bourdouvali a iní, Európska komisia, Európska centrálna banka, Euroskupina zastúpená Radou Európskej únie, Európska únia zastúpená Európskou komisiou
      
         Návrhy odvolateľky
      
      
                  —
               
               
                  zrušiť častí napadnutého rozsudku, v ktorom Všeobecný súd zamietol námietku neprípustnosti, ktorú vzniesla Rada vo vzťahu k Euroskupine;
               
            
                  —
               
               
                  uložiť ďalším účastníkom konania povinnosť nahradiť trovy odvolacieho konania.
               
            
         Odvolacie dôvody a hlavné tvrdenia
      
      Odvolanie Rady smeruje k zrušeniu častí napadnutého rozsudku, v ktorom Všeobecný súd zamietol námietku neprípustnosti, ktorú vzniesla Rada vo vzťahu k Euroskupine, a je založené na týchto odvolacích dôvodoch:
      
                  —
               
               
                  Všeobecný súd sa dopustil nesprávneho právneho posúdenia, keď rozhodol, že Euroskupina je „orgánom Únie formálne zriadeným Zmluvami“;
               
            
                  —
               
               
                  Všeobecný súd sa dopustil nesprávneho právneho posúdenia, keď zamietol námietku neprípustnosti, ktorú vzniesla Rada, pričom neidentifikoval žiadne „právomoci“, ktoré by Zmluvy priznávali Euroskupine;
               
            
                  —
               
               
                  Všeobecný súd sa dopustil nesprávneho právneho posúdenia, keď rozhodol, že vyhovenie námietke neprípustnosti, ktorú vzniesla Rada, by viedlo k „zriadeniu subjektu, v rámci systému samotnej Európskej únie, ktorého akty a konanie by nemohli viesť k vzniku zodpovednosti Európskej únie“.